EkBass/fiwiki-20250220-pages-articles huggingface dataset:
Pietro Nenni

Pietro Sandro Nenni (9. helmikuuta 1891 Faenza – 1. tammikuuta 1980 Rooma)Pietro Sandro Nenni Encyclopædia Britannica Online Academic Edition. Viitattu 29.5.2013. oli italialainen toimittaja ja vasemmistopoliitikko. Hän oli Italian sosialistisen puolueen (Partito Socialista Italiano, PSI) pitkäaikainen puoluesihteeri ja yksi puolueensa johtavista hahmoista varsinkin toisen maailmansodan jälkeisenä aikana. == Elämä == Nenni oli lähtöisin maanviljelijäperheestä ja toimi nuoruudessaan lehtimiehenä. Vuonna 1911 hänet pidätettiin Italian ja Turkin välisen sodan vastaisen lakon järjestämisestä ja hän tutustui vankilassa Benito Mussoliniin. Myöhemmin hänestä tuli kuitenkin Mussolinin ja fasismin tiukka vastustaja. Nenni liittyi PSI:hin vuonna 1921 ja tuli puolueen äänenkannattajan Avantin! päätoimittajaksi. Hänet pidätettiin vuonna 1925 sosialistijohtaja Giacomo Matteottin murhaa käsitelleen kirjasen julkaisemisesta ja seuraavana vuonna hän pakeni Ranskaan. Nenni asui pitkään maanpaossa ja osallistui antifasistiseen toimintaan. Espanjan sisällissodan aikana hän oli vapaaehtoisiin kansainvälisiin prikaateihin kuuluneen Garibaldi-prikaatin poliittinen komissaari ja yksi sen perustajista. Gestapo pidätti hänet Vichyn Ranskassa vuonna 1940 ja hänet siirrettiin 1943 Italiaan, jossa häntä pidettiin vankina Ponzan saarella. Italian vallanvaihdoksen jälkeen hänet vapautettiin marsalkka Pietro Badoglion määräyksellä elokuussa 1943. Nennistä tuli vuonna 1945 Ferruccio Parrin hallituksen varapääministeri ja seuraavana vuonna hän jatkoi samassa tehtävässä kristillisdemokraatti Alcide De Gasperin johtamassa koalitiohallituksessa. Myöhemmin vuonna 1946 hänestä tuli Italian ulkoministeri. PSI kuitenkin hajosi kahtia tammikuussa 1947 ja Nennin johtaman vasemmistosiiven haltuun jäänyt puolue ryhtyi kommunistisen puolueen (PCI) liittolaiseksi. PCI ja PSI olivat sen jälkeen yli vuosikymmenen ajan oppositiossa kristillisdemokraattien johtaessa hallitusta. Nenni joutui erimielisyyksiin kommunistien kanssa Unkarin kansannousun kukistamisen jälkeen vuonna 1956 ja puolueiden yhteistyö päättyi. Hänen johdollaan sosialistit ryhtyivät yhteistyöhön kristillisdemokraattien kanssa ja palasivat vuonna 1963 Italian hallitukseen. Nenni toimi jälleen varapääministerinä kolmessa peräkkäisessä hallituksessa sekä ulkoministerinä vuosina 1968–1969. Hän jätti PSI:n puoluesihteerin toimen keskustan ja vasemmiston yhteistyön katkettua tilapäisesti vuonna 1969. Nenni nimitettiin vuonna 1970 elinikäiseksi senaattoriksi ja vuonna 1979 hänet valittiin senaatin puhemieheksi. ==Lähteet== Luokka:Italialaiset sosiaalidemokraattiset poliitikot Luokka:Espanjan sisällissodan sotilaat Luokka:Italian ulkoministerit Luokka:Vuonna 1891 syntyneet Luokka:Vuonna 1980 kuolleet
118 Peitho

118 Peitho on päävyöhykkeen asteroidi, joka löydettiin 15. maaliskuuta 1872. Asteroidin löysi Karl Theodor Robert Luther, ja se on nimetty Peithon, kreikkalaisen mytologian jumalattaren mukaan. Asteroidi voidaan luokitella S-tyypin asteroidiksi. == Lähteet == * === Viitteet === Luokka:Päävyöhykkeen asteroidit
August Güttinger

August Güttinger (10. heinäkuuta 1892 – 1970) oli sveitsiläinen voimistelija ja kaksinkertainen olympiavoittaja. Vuoden 1924 kesäolympialaisissa Pariisissa hän voitti kultaa nojapuissa ja oli mukana saamassa joukkuekilpailussa pronssia. Lisäksi hän sai köysikiipeilyssä jaettua pronssia.August Güttinger Bio, Stats, and Results | Olympics at Sports-Reference.com Güttinger kilpaili vielä Amsterdamin kesäolympialaisissa 1928 ja oli siellä mukana voittamassa kultaa joukkuevoimistelussa. == Lähteet == Luokka:Sveitsiläiset telinevoimistelijat Luokka:Sveitsiläiset olympiavoittajat Luokka:Vuonna 1892 syntyneet Luokka:Vuonna 1970 kuolleet
119 Althaea

119 Althaea on päävyöhykkeen asteroidi, joka löydettiin 3. huhtikuuta 1872. Asteroidin löysi James Craig Watson, ja se on nimetty Althaian, kreikkalaisen mytologian hahmon, joka oli Meleagroksen äiti, mukaan. Asteroidi voidaan luokitella S-tyypin asteroidiksi. == Lähteet == * === Viitteet === Luokka:Päävyöhykkeen asteroidit
Riemuloma Kanarialla

Riemuloma Kanarialla on suomalainen 36-osainen tositelevisiosarja, jonka ensimmäinen jakso esitettiin MTV3-kanavalla 17. kesäkuuta 2013. Ohjelmassa nähtiin tavallisia suomalaisia, Karavaanarit-televisiosarjasta tuttuja henkilöitä sekä julkisuuden henkilöitä, jotka lomailevat Kanariansaarilla. ==Jaksot== Jakso Nimi Ensiesitys Katsojat 1\. Kohti Kanarian riemuja 17. kesäkuuta 2013 399 000 2\. Kameliratsastusta ja rakkausvalmennusta 18. kesäkuuta 2013 387 000 3\. Amorin apupoika 19. kesäkuuta 2013 252 000 4\. Koiria ja kyyneleitä 24. kesäkuuta 2013 286 000 5\. Golfpalloja ja tatskoja 25. kesäkuuta 2013 Alle 282 000 katsojaa. 6\. Suomalaista viiniä ja kahvia 26. kesäkuuta 2013 Alle 282 000 katsojaa. 7\. Golfaajia ja naturisteja 1. heinäkuuta 2013 352 000 8\. Hiekkadyynien hiihtokilpailut 2. heinäkuuta 2013 284 000 9\. Nakuilua ja merileijonia 3. heinäkuuta 2013 Alle 247 000 katsojaa. 10\. Gran Canarian rauha järkkyy 8. heinäkuuta 2013 267 000 11\. Hassuja eläimiä 9. heinäkuuta 2013 Alle 267 000 katsojaa. 12\. Ilmojen halki käy hyppääjän tie 10. heinäkuuta 2013 298 000 13\. Suomalainen rakkaus 15. heinäkuuta 2013 270 000 14\. Unelma etelän lämmöstä 22. heinäkuuta 2013 264 000 15\. Pocahontasia ja kuningattareita 23. heinäkuuta 2013 Alle 263 000 katsojaa. 16\. Rivitanssi on kivaa 24. heinäkuuta 2013 Alle 263 000 katsojaa. 17\. Rantaelämän ristiriitoja 29. heinäkuuta 2013 282 000 18\. Nelipyöräistä menoa 30. heinäkuuta 2013 Alle 272 000 katsojaa. 19\. Eläinten ihmeellinen maailma 31. heinäkuuta 2013 Alle 272 000 katsojaa. 20\. Hellaripojat painikisoissa 5. elokuuta 2013 252 000 21\. Missä on jatkot 6. elokuuta 2013 Alle 252 000 katsojaa. 22\. Lattapäät lainehilla 7. elokuuta 2013 Alle 252 000 katsojaa. 23\. Ylös Jeesuksen luo 12. elokuuta 2013 253 000 24\. Kylmät kundit ja kuumat donnat 13. elokuuta 2013 Alle 253 000 katsojaa. 25\. Voitto tai ei mitään 14. elokuuta 2013 Alle 253 000 katsojaa. 26\. Iik - örkkejä 19. elokuuta 2013 248 000 27\. Kirkonkellojen aikaan 20. elokuuta 2013 Alle 253 000 katsojaa. 28\. Bensaa suonissa 21. elokuuta 2013 Alle 253 000 katsojaa. 29\. Hartikaiset kehiin 26. elokuuta 2013 Alle 229 000 katsojaa. 30\. Takaisin rikospaikalle 27. elokuuta 2013 229 000 31\. Koop, Koop, kuka siellä? 28. elokuuta 2013 Alle 229 000 katsojaa. 32\. Nyt nappaa 2. syyskuuta 2013 Alle 309 000 katsojaa. 33\. Bodomin murhaaja 3. syyskuuta 2013 Alle 309 000 katsojaa. 34\. Kamelin hönkäys 4. syyskuuta 2013 313 000 35\. I got you under my skin 5. syyskuuta 2013 Alle 309 000 katsojaa. 36\. Hasta la vista 6. syyskuuta 2013 Alle 309 000 katsojaa. ==Lähteet== ==Aiheesta muualla== Sarjan kotisivut Luokka:2010-luvun suomalaiset tositelevisiosarjat
Félix Picon

Philippe Félix Émile Picon (4. lokakuuta 1874 Constantine, Algeria – 4. joulukuuta 1922 Bordeaux) oli ranskalainen purjehtija ja olympiamitalisti. Hän kilpaili vuoden 1920 kesäolympialaisissa Antwerpenissä ja sai siellä 6,5 metrin luokassa hopeaa.Félix Picon Bio, Stats, and Results | Olympics at Sports-Reference.com == Lähteet == Luokka:Ranskalaiset kilpapurjehtijat Luokka:Ranskalaiset olympiamitalistit Luokka:Vuonna 1874 syntyneet Luokka:Vuonna 1922 kuolleet
KTM Duke 125

KTM Duke 125 on KTM:n valmistama nelitahtinen kevytmoottoripyörä. Sitä on valmistettu Intiassa vuodesta 2011 lähtien. Siinä on KTM:n oma 250 SX-F- mallisen moottoripyörän moottoriin perustuva yksisylinterinen moottori. Ulkomuodoltaan se on nakupyörä-mallinen. Suomessa Duke tuli myyntiin talvella 2010. KTM 125 Dukeen tuli vuonna 2013 ainoana kevytmoottoripyöränä ABS- jarrujärjestelmä vakiovarusteena. ==Teknisiä tietoja== *Moottorin tyyppi - Yksisylinterinen, nelitahtinen, nestejäähdytteinen *Iskutilavuus - 124,7cm³ *Puristussuhde - 12.7:1 *Vääntö - 11Nm *Teho - 14.5hv/9.250rpm *Käynnistys - Sähkökäynnistys *Vaihteisto - 6-portainen hammasvaihteisto *Kuivapaino - 148kg *Polttoainesäiliö - 11-13L ==Lähteet== * http://www.ktm.com/fi/naked- bike/125-duke/ vierailtu 11.11.2015 * http://www.motot.net/wiki/KTM_125_Duke vierailtu 11.11.2015 Luokka:KTM:n kevytmoottoripyörät
Wilhelm Marx

Wilhelm Marx (15. tammikuuta 1863 Köln – 5. elokuuta 1946 Bonn)Wilhelm Marx Encyclopædia Britannica Online Academic Edition. Viitattu 29.5.2013. oli saksalainen katolista Keskustapuoluetta (Zentrum) edustanut poliitikko, joka toimi kahdesti (1923–1925 ja 1926–1928) Saksan valtakunnankanslerina Weimarin tasavallan aikana. Marx oli koulutukseltaan lakimies ja loi aluksi uransa oikeuslaitoksessa. Hän oli vuodesta 1894 tuomarinviroissa eri puolilla Saksaa.Nordisk familjebok, täydennysosa (1925), s. 461 Runeberg.org. Viitattu 16.9.2015. Hänet nimitettiin vuonna 1922 Berliinin kamarioikeuden puheenjohtajaksi. Marx liittyi jo nuorena Keskustapuolueeseen ja perusti vuonna 1911 Düsseldorfissa Katolisten koulujen järjestön. Hän oli edustajana Preussin maapäivillä vuosina 1899–1918 sekä Saksan valtiopäivillä 1910–1932. Vuosina 1921–1928 hän oli Keskustapuolueen ja sen parlamenttiryhmän puheenjohtaja. Marx oli valtakunnankanslerina ensimmäisen kerran marraskuusta 1923 joulukuuhun 1924. Hänen ensimmäinen hallituksena muun muassa hyväksyi Dawesin suunnitelman. Kanslerikauden jälkeen Marx toimi helmikuusta huhtikuuhun 1925 Preussin osavaltion ministeripresidenttinä ja oli puolueensa ehdokkaana vuoden 1925 presidentinvaaleissa, mutta hävisi Paul von Hindenburgille. Hän palasi valtakunnankansleriksi toukokuussa 1926, mutta erosi kaksi vuotta myöhemmin. Joulukuussa 1928 hän erosi myös Keskustapuolueen puheenjohtajan tehtävistä ja vetäytyi politiikasta. Marx oli myös kansalaisjärjestö Volksverein für das katholische Deutschlandin puheenjohtaja vuodesta 1921. ==Katso myös== *Luettelo Saksan kanslereista ==Lähteet== ==Aiheesta muualla== Luokka:Saksan valtakunnankanslerit Luokka:Preussin pääministerit Luokka:Vuonna 1863 syntyneet Luokka:Vuonna 1946 kuolleet
Suuret setelit (televisiosarja)

Suuret setelit oli suomalainen MTV3-kanavalla esitetty viihdeohjelma, jossa kilpailevat parit tavoittelivat 100 000 euroa. Ohjelmaa esitettiin 7. maaliskuuta – 9. toukokuuta 2014. Suuret setelit perustui Money Drop -formaattiin, johon perustuvia ohjelmia on esitetty aiemmin muun muassa Ruotsissa, Tanskassa ja Norjassa. Suuret setelit kuvattiin kesällä 2013 Tukholmassa. Ohjelman juonsi Heikki Paasonen. == Jaksot == Jakso Kilpailijat Ensiesitys 1\. - 7. maaliskuuta 2014 2\. Lauri ja Juhani 14. maaliskuuta 2014 3\. Tuomas ja Matti 21. maaliskuuta 2014 4\. Leena ja Jesper 28. maaliskuuta 2014 5\. Laura ja Tiia-Linda 4. huhtikuuta 2014 6\. Kari ja Kaj 11. huhtikuuta 2014 7\. Tarmo ja Saara 18. huhtikuuta 2014 8\. Jussi ja Timo 25. huhtikuuta 2014 9\. Kalle ja Ilmari 2. toukokuuta 2014 10\. - 9. toukokuuta 2014 ==Lähteet== Luokka:2010-luvun suomalaiset kilpailuohjelmat Luokka:Viihdeohjelmat Luokka:MTV3:n televisio-ohjelmat
Sakari Wallinmaa

Yrjö Sakari Wallinmaa (s. 15. kesäkuuta 1960 Kemi) on suomalainen sotilas ja eversti. Hän toimi 2014–2015 Puolustusvoimien tiedustelulaitoksen johtajana. ==Ura== Wallinmaa suoritti varusmiespalveluksensa Pohjanmaan tykistörykmentissä vuosina 1980–1981. Wallinmaa opiskeli Kadettikoulussa vuosina 1981–1984, kävi kapteenikurssin vuosina 1988–1989 ja opiskeli Sotakorkeakoulussa vuodet 1991–1993. 2000-luvulla hän on käynyt Ylemmän päällystön kurssin. * opetusupseeri (kenttätykistö, kt) Kainuun prikaati 1984–1989 * opetusupseeri (kt) Tykistökoulu/SatTR 1989–1990 * YK-palvelus UNTSO:ssa sotilastarkkailijana 1990–1991 * yleisesikuntaupseerikurssi, valmistui 1993 * osastoesiupseeri Pääesikunta 1993–1996 * mm. apulaissotilasasiamies, Nato-apulaissotilasedustaja 1996– * osastoesiupseeri Pääesikunta 1999 * Tiedustelupatteriston komentaja Tykistöprikaatissa Niinisalossa 2000–2002 * vanhempi osastoesiupseeri Pääesikunta 2002–2006 * operaatiopäällikkö EUFOR ALTHEA Bosnia 2006 * esikuntapäällikkö Porin Prikaati 2007–2008 * apulaisosastopäällikkö Pääesikunnan tiedusteluosasto 2008–2011 * EU:n EUFOR Libyan tiedustelupäällikkö 2011 * Puolustusvoimien tiedustelukeskuksen johtaja 1.7.2011 - 30.4.2014 * Puolustusvoimien tiedustelulaitoksen johtaja 1.5.2014 - 31.12.2015 ==Ylennykset== * vänrikki 1981 * luutnantti 1984 * yliluutnantti 1986 * kapteeni 1990 * majuri 1993 * everstiluutnantti 2000 * eversti 6.12.2007 ==Muuta== Hän on Päällystön hengellisen säätiön neuvottelukunnan jäsen. Säätiön hallitukseen hän kuului 1992–1996 ja säätiön puheenjohtajana hän toimi useita vuosia 2000-luvulla. Wallinmaalle myönnettiin puolustusvoimain lippujuhlapäivänä 4. kesäkuuta 2011 Suomen Leijonan komentajamerkki.Puolustusvoiman lippujuhlan kunniamerkit Keväällä 2013 hän johti Suomen asettamaa tarkastusryhmää, joka tarkasti Kreikan tilannetta Wienin sopimuksen noudattamisessa.http://www.verkkouutiset.fi/kotimaa/kreikka_tarkastus-3215 ==Lähteet== Luokka:Suomalaiset everstit Luokka:Vuonna 1960 syntyneet Luokka:Elävät henkilöt
Primaarinen hyperaldosteronismi

Primaarinen hyperaldosteronismi eli suolahormonin liikatuotto eli primaarinen aldosteronismi on tila, jossa lisämunuaiskuoren zona glomerulosa erittää liikaa suolahormoni eli aldosteronia. Tilaan voidaan viitata myös nimellä Connin syndrooma, joskin alun perin termi on tarkoittanut pelkästään lisämunuaisen kasvaimesta (Connin adenooma) johtuvaa aldosteronin liikaeritystä. Noin 80 %:ssa tapauksista liikatoiminta johtuu lisämunuaisen aldosteronia tuottavasta hyvälaatuisesta kasvaimesta, ja 15 %:ssa tapauksista aiheuttajana on lisämunuaiskuoren liikakasvu eli hyperplasia.. Primaarinen hyperaldosteronismi aiheuttaa reniini-angiotensiini-aldosteronisysteemin toiminnan tukahtumisen ja plasman reniinin aktiivisuuden laskun. Kliinisinä oireina ovat verenpaineen kohoaminen ja hypokalemia. Lisämunuaiskuoren adenooma voidaan poistaa kirurgisesti. Hyperplasiasta johtuvan hyperaldosteronismin hoitona käytetään aldosteroniantagonisteja, kuten spironolaktonia. == Lähteet == * ===Viitteet=== Luokka:Umpierityssairaudet
Rudolf Degermark

Rudolf Reinhold Degermark (19. heinäkuuta 1886 Piitimen kunta – 21. toukokuuta 1960 Bromma) oli ruotsalainen voimistelija ja olympiavoittaja, myöhemmin vaatealan tukkukauppias. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuevoimistelussa kultaa.Rudolf Degermark Bio, Stats, and Results | Olympics at Sports-Reference.com Rudolf Degermark syntyi Piitimessä Ruotsin Lapissa piika Sofia Matilda Nilssonin aviottomaksi lapseksi. Äiti kuoli kun Rudolf oli vasta neljän vanha, minkä jälkeen pojasta tuli tullivirkailija Erik Degermarkin kasvattilapsi. Kaupallisten opintojen jälkeen Rudolf Degermark työskenteli tekstiilialalla ja perusti 1918 sukkia myyvän tukkukaupan, josta tuli yksi Ruotsin suurimmista alallaan.Rudolf Degermark, Sveriges Olympiska Kommitté. Viitattu 8.3.2016. Rudolf Degermarkin pojantytär on näyttelijä Pia Degermark. == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1886 syntyneet Luokka:Vuonna 1960 kuolleet Luokka:Ruotsalaiset yrittäjät Luokka:Ruotsalaiset yritysjohtajat
Korpraalikerttu

Korpraalikerttu (Hyliota australis) on korpraalikerttujen heimoon kuuluva varpuslintu. ==Levinneisyys== Korpraalikerttua tavataan Angolassa, Kongon demokraattisessa tasavallassa, Keniassa, Malawissa, Mosambikissa, Etelä- Afrikassa, Tansaniassa, Sambiassa ja Zimbabwessa. Lajia on kuvattu harvinaiseksi. ==Lähteet== Luokka:Korpraalikertut
Rolf Lefdahl

Rolf Lefdahl (13. elokuuta 1882 Oslo – 15. helmikuuta 1965 Bærum) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa joukkuevoimistelussa hopeaa.Rolf Lefdahl Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1882 syntyneet Luokka:Vuonna 1965 kuolleet
Sinikorpraalikerttu

Sinikorpraalikerttu (Hyliota violacea) eli aiemmalta nimeltään orvokkikorpraalikerttu on korpraalikerttujen heimoon kuuluva varpuslintu. ==Levinneisyys== Sinikorpraalikerttua esiintyy Afrikan länsi- ja keskiosissa. Laji on luokiteltu elinvoimaiseksi. ==Lähteet== Luokka:Korpraalikertut
Rusokorpraalikerttu

Rusokorpraalikerttu (Hyliota flavigaster) on korpraalikerttujen heimoon kuuluva varpuslintu. ==Levinneisyys== Rusokorpraalikerttua tavataan suuressa osassa Afrikan länsi- ja keskiosia. Lajia on kuvattu harvinaisesta paikallisesti melko yleiseksi. Se on luokiteltu elinvoimaiseksi. ==Lähteet== Luokka:Korpraalikertut
Verreaux

Verreaux voi tarkoittaa seuraavia: *Edouard Verreaux, ranskalainen lintutieteilijä *Jules Verreaux, ranskalainen lintutieteilijä.
Sekundaarinen hyperaldosteronismi

Sekundaarinen hyperaldosteronismi on tila, jossa lisämunuaiskuoren zona glomerulosasta erittyy vereen liikaa aldosteronia. Tämä aiheutuu reniini- angiotensiini-aldosteronijärjestelmän liiallisesta aktivoitumisesta, minkä voi aiheuttaa munuaisperfuusion heikkeneminen, hypovolemia tai raskaus. == Lähteet == * Luokka: Umpierityssairaudet
Samu Fóti

Samu Fóti (Fleck; 17. toukokuuta 1890 Budapest – 17. kesäkuuta 1916 Lipové) oli unkarilainen voimistelija, yleisurheilija ja olympiamitalisti. Hän kilpaili vuoden 1912 kesäolympialaisissa Tukholmassa, jossa hän oli mukana saamassa joukkuevoimistelussa hopeaa ja jäi kiekonheitossa 25. sijalle.Samu Fóti Bio, Stats, and Results | Olympics at Sports-Reference.com == Lähteet == Luokka:Unkarilaiset telinevoimistelijat Luokka:Unkarilaiset olympiamitalistit Luokka:Unkarilaiset yleisurheilijat Luokka:Vuonna 1890 syntyneet Luokka:Vuonna 1916 kuolleet
Albert Betts

Albert Edward Betts (8. helmikuuta 1888 Birmingham – 13. helmikuuta 1924 Thornton Heath) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli mukana voittamassa joukkuevoimistelussa pronssia. Hän osallistui myös vuoden 1920 kesäolympialaisiin Antwerpenissä, jossa hänen joukkueensa sijoittui viidenneksi.Albert Betts Bio, Stats, and Results | Olympics at Sports-Reference.com == Lähteet == Luokka:Brittiläiset voimistelijat Luokka:Brittiläiset olympiamitalistit Luokka:Vuonna 1888 syntyneet Luokka:Vuonna 1924 kuolleet
Samuel Hodgetts

Samuel Ernest Hodgetts (28. lokakuuta 1877 Birmingham – 1944 Birmingham) oli brittiläinen voimistelija ja olympiamitalisti. Hän sijoittui moniottelun yksilökilpailussa kuudenneksi vuoden 1908 kesäolympialaisissa Lontoossa, ja Tukholman vuoden 1912 kesäolympialaisissa hän jäi siinä 25. sijalle. Tukholman kisoissa hän oli lisäksi mukana saamassa pronssia joukkuevoimistelussa.Samuel Hodgetts Bio, Stats, and Results | Olympics at Sports-Reference.com Vuoden 1920 kesäolympialaisissa Antwerpenissä Hodgetts kuului viidenneksi sijoittuneeseen joukkueeseen. == Lähteet == Luokka:Brittiläiset voimistelijat Luokka:Brittiläiset olympiamitalistit Luokka:Vuonna 1877 syntyneet Luokka:Vuonna 1944 kuolleet
Charles Luck

Charles James Luck (19. marraskuuta 1886 Lontoo – 1. helmikuuta 1981 Havering) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia joukkuevoimistelussa.Charles Luck Bio, Stats, and Results | Olympics at Sports-Reference.com == Lähteet == Luokka:Brittiläiset voimistelijat Luokka:Brittiläiset olympiamitalistit Luokka:Vuonna 1886 syntyneet Luokka:Vuonna 1981 kuolleet
Ronald McLean

Ronald Gordon McLean (26. maaliskuuta 1881 Lontoo – 2. heinäkuuta 1941 Shirley, Länsi-Midlands) oli brittiläinen voimistelija ja olympiamitalisti. Hän oli mukana saamassa joukkuevoimistelussa pronssia vuoden 1912 kesäolympialaisissa Tukholmassa. Lisäksi hän kuului siinä viidenneksi sijoittuneeseen joukkueeseen vuoden 1920 kesäolympialaisissa Antwerpenissä.Ronald McLean Bio, Stats, and Results | Olympics at Sports-Reference.com == Lähteet == Luokka:Brittiläiset voimistelijat Luokka:Brittiläiset olympiamitalistit Luokka:Vuonna 1881 syntyneet Luokka:Vuonna 1941 kuolleet
Englannin mestaruussarjan kausi 2012–2013

Englannin jalkapallon toiseksi korkein sarjataso, ja The Football Leaguen korkein sarjataso Englannin Mestaruussarja pelattiin kaudella 2012-2013 24 joukkueen voimin. Sarjasta nousi seuraavan kauden valioliigaan kolme joukkuetta, ja kolme joukkuetta putosi Ykkösliigaan. Sarjan voitti Cardiff City. ==Sarjataulukko== {{Liigaväri tietolaatikko | nousija = Nousi Englannin Valioliigaan kaudeksi 2013–2014. | nousukarsinta = Eteni Football Leaguen Playoffeihin karsimaan Valioliigapaikasta | putoaja = Putosi Englannin Ykkösliigaan kaudeksi 2013–2014. }} ==Karsinta Valioliigaan== ====Välierät==== |} ====Loppuottelu==== Joukkue #1 Tulos Joukkue #2 Watford FC 0-1 ja. Crystal Palace FC Crystal Palace FC nousi Valioliigaan. ==Ottelut== ==Lähteet== Luokka:Englannin mestaruussarjan kaudet Luokka:Jalkapallosarjojen kausi 2012–2013/2013
Reijo Haka

Reijo Haka (s. 16. maaliskuuta 1955, Kouvola) on entinen suomalainen pesäpalloilija ja pelinjohtaja. Reijo "Rymy" Haka pelasi Mestaruussarjassa 1972-1990 (1983 ja 1987 ykkössarjassa) edustaen koko ajan Kouvolan Pallonlyöjiä. Suomen mestaruuden Haka saavutti 1976. Pronssia on tullut kaudella 1977 jolloin lohkesi myös Cup-mestaruus. Vuonna 1972 KPL oli myös kolmas, mutta Hakan pelaama 1 ottelu ei oikeuttanut mitaliin. Kaudella 1987 Haka joukkueineen voitti ykkössarjan. Itä-Länsi-otteluun Haka valittiin 1984 ja Liitto-Lehdistöön 1977. Vuonna 1991 Haka toimi KPL:n mestaruussarjajoukkueen pelinjohtajana. Nykyisin hän toimii KPL:n lehdistötilaisuuksien isäntänä.KPL 80 vuotta == Saavutukset == === Pelaajana === * 1 SM-kulta: 1976 * 2 SM-pronssia: 1972, 1977 * 1 Itä-Länsi-ottelu: 1984 ==Lähteet== * Pelaajakortit * KPL:n pelinjohtajat ===Viitteet=== Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1955 syntyneet Luokka:Elävät henkilöt
Antal Szendey

Antal Szendey (7. maaliskuuta 1915 Pestszenterzsébet – 6. toukokuuta 1994 Budapest) oli unkarilainen soutaja ja olympiamitalisti. Hän oli mukana saamassa pronssia perämiehellisessä kaksikossa vuoden 1948 kesäolympialaisissa Lontoossa. Hän kilpaili myös vuoden 1936 kesäolympialaisissa Berliinissä, jossa hän kuului kahdeksikossa viidenneksi sijoittuneeseen joukkueeseen.Antal Szendey Bio, Stats, and Results | Olympics at Sports-Reference.com == Lähteet == Luokka:Unkarilaiset soutajat Luokka:Unkarilaiset olympiamitalistit Luokka:Vuonna 1915 syntyneet Luokka:Vuonna 1994 kuolleet
Béla Zsitnik

Béla Zsitnik (17. joulukuuta 1924 Győr – 12. tammikuuta 2019) oli unkarilainen soutaja ja olympiamitalisti. Hän oli mukana saamassa perämiehellisessä kaksikossa pronssia vuoden 1948 kesäolympialaisissa Lontoossa. Lisäksi hän osallistui kahdeksikkoon kesäolympialaisissa 1952 Helsingissä ja perämiehettömään nelikkoon kesäolympialaisissa 1960 Roomassa. Myös Zsitnikin poika Béla Zsitnik nuorempi kilpaili soudussa olympialaisissa. == Lähteet == Luokka:Unkarilaiset soutajat Luokka:Unkarilaiset olympiamitalistit Luokka:Vuonna 1924 syntyneet Luokka:Vuonna 2019 kuolleet
Alan Chesney

Alan Malcolm Chesney (s. 28. huhtikuuta 1949 Christchurch) on uusiseelantilainen entinen maahockeypelaaja ja olympiavoittaja. Hän kilpaili vuoden 1976 kesäolympialaisissa Montrealissa ja kuului siellä lajissa kultaa voittaneeseen joukkueeseen.Alan Chesney Bio, Stats, and Results | Olympics at Sports-Reference.com == Lähteet == Luokka:Uusiseelantilaiset maahockeypelaajat Luokka:Uusiseelantilaiset olympiavoittajat Luokka:Vuonna 1949 syntyneet Luokka:Elävät henkilöt
Nino Bibbia

Nino Bibbia (15. maaliskuuta 1922 Bianzone – 28. toukokuuta 2013 Sankt Moritz, Sveitsi) oli italialainen skeleton- ja rattikelkkailija sekä olympiavoittaja. Hän oli Italian ensimmäinen talviolympiamitalisti. Bibbia kilpaili Sankt Moritzin talviolympialaisissa 1948 kahdessa lajissa: rattikelkkailussa hän sijoittui kahden miehen kelkassa kahdeksanneksi ja neljän miehen kelkassa kuudenneksi, mutta parhaiten hän menestyi skeletonissa, jossa hän saavutti Italian ensimmäisen talviolympiamitalin,http://www.sports- reference.com/olympics/countries/ITA/ kultaisen, voittamalla hopeamitalisti John Heatonin 1,4 sekunnilla.http://www.sports- reference.com/olympics/winter/1948/SKE/mens-skeleton.html http://www.sports- reference.com/olympics/athletes/bi/nino-bibbia-1.html Bibbia kuoli 91-vuotiaana 28. toukokuuta 2013 Sankt Moritzissa, Sveitsissä.http://www.suedostschweiz.ch/vermischtes/nino-bibbia-91-jaehrig-im- engadin-verstorbenhttp://www.blick.ch/sport/wintersport/nino-bibbia-91-ist- tot-id2319163.html Yksi Torinon vuoden 2006 talviolympialaisten kelkkailuradan mutka nimettiin Bibbiaksi. == Lähteet == * Nino Bibbia Bio, Stats and Results Olympics at Sports-Reference.com === Viitteet === == Aiheesta muualla == Luokka:Italialaiset skeletonkelkkailijat Luokka:Italialaiset rattikelkkailijat Luokka:Italialaiset olympiavoittajat Luokka:Vuonna 1922 syntyneet Luokka:Vuonna 2013 kuolleet
Richard Dodds

Richard David Allan Dodds OBE (s. 23. helmikuuta 1959 York) on brittiläinen entinen maahockeypelaaja ja olympiavoittaja. Hän toimi vuoden 1988 kesäolympialaisissa Soulissa lajissa kultaa voittaneen joukkueen kapteenina. Lisäksi hän sai joukkueineen pronssia vuoden 1984 kesäolympialaisissa Los Angelesissa.Richard Dodds Bio, Stats, and Results | Olympics at Sports-Reference.com Dodds oli mukana saamassa hopeaa maahockeyn maailmanmestaruuskilpailuissa 1986 ja Euroopan-mestaruuskilpailuissa 1987. Hän oli Southgate Hockey Clubin keskikenttäpelaaja, ja hänestä tuli maahockeyuransa ansiosta Brittiläisen imperiumin ritarikunnan upseeri. Hän on myöhemmin työskennellyt kirurgina. == Lähteet == Luokka:Brittiläiset maahockeypelaajat Luokka:Brittiläiset olympiavoittajat Luokka:Vuonna 1959 syntyneet Luokka:Elävät henkilöt
Tapio Vahteri

Tapio Vahteri (s. 13. maaliskuuta 1953) on entinen suomalainen pesäpalloilija. Vahteri pelasi Mestaruussarjassa 1974–1979 vuosina (jo 1971 yhden pelin) edustaen koko ajan Kouvolan Pallonlyöjiä. Suomen mestaruuden Vahteri saavutti 1976. Pronssia on tullut kaudella 1977, jolloin joukkue sai myös Cup- mestaruuden ja Vahteri saavutti 8. sija kärkilyöntitilastossa, jota pidettiin virallisesti ensimmäisen kerran. == Saavutukset == === Pelaajana === * 1 SM- kulta: 1976 * 1 SM-pronssi: 1977 ==Lähteet== * Pelaajakortit === Viitteet === Luokka:Suomalaiset pesäpalloilijat Luokka:Vuonna 1953 syntyneet Luokka:Elävät henkilöt
FODMAP

FODMAPit (englanniksi FODMAPs, sanoista fermentable oligosaccharides, disaccharides, monosaccharides, and polyols eli "käyvät oligosakkaridit, disakkaridit, monosakkaridit ja polyolit") ovat paksusuolessa fermentoituvia lyhytketjuisia hiilihydraatteja. FODMAPeja ovat muun muassa sokereihin luokiteltavat fruktaani ja raffinoosi. FODMAPit voivat aiheuttaa merkittäviä kipu- ja turvotusoireita henkilöille joilla on ärtyvän suolen oireyhtymä. Tämä johtuu siitä, että FODMAP-hiilihydraatit eivät pilkkoidu ja imeydy heillä riittävän hyvin ohutsuolessa, vaan kulkeutuvat pilkkoutumattomana paksusuoleen, jossa ne alkavat käydä. Käymisestä aiheutuu turvotusta, kipua, ripulia ja muita vaikeita oireita. Tämän vuoksi ärtyvän suolen oireyhtymästä kärsivien tulisi välttää FODMAP-hiilihydraatteja sisältäviä ruoka-aineita, joihin kuuluvat palkokasvit, sipulikasvit, kaalit sekä tuotteet, joissa on laktoosia, ksylitolia, sorbitolia, mannitolia tai maltitolia.FODMAP-ruokavalio ärtyvän suolen oireyhtymässä, Terveyskirjasto.fi (viitattu 8.6.2013) == FODMAP-ruokavalion toteuttaminen == FODMAP-ruokavalio voidaan jakaa 3 eri vaiheeseen: * FODMAP-rajoitus: ruokavaliossa rajoitetaan runsaasti FODMAP- yhdisteitä sisältäviä ruoka-aineita ja korvataan vatsaystävällisemmillä ruuilla. * FODMAP-altistus: testataan oman suoliston sietokykyä eri FODMAP- yhdisteille. * FODMAP-laajennus: ruokavaliota laajennetaan oman suoliston sietokyvyn mukaisesti mahdollisimman laajaksi. Rajoitusvaiheen suositellaan kestävän 2-6 viikon ajan riippuen siitä, miten nopeasti vatsaoireet rauhoittuvat. Rajoitusvaiheessa on tarkoitus jättää ruokavaliosta pois kaikki runsaammin FODMAP-hiilihydraatteja sisältävät ruoka-aineet. Jos FODMAP- rajoitusvaihe helpottaa vatsaoireita, kannattaa heti perään lähteä toteuttamaan altistusvaihetta. Altistusvaiheessa on tarkoitus testata oman vatsan sietokykyä eri FODMAP-yhdisteille. Laajennusvaiheessa ruokavaliota aletaan monipuolistamaan altistusvaiheen tulosten perusteella. == Aiheesta muualla == *FODMAP-ruokavalio ärtyvän suolen oireyhtymässä, Terveyskirjasto.fi *Ärtyvän suolen oireyhtymän ruokavaliohoito, Potilaan lääkärilehti == Lähteet == Luokka:Hiilihydraatit Luokka:Seulonnan keskeiset artikkelit
Ingrid Visser

Ingrid Louise Visser (s. 4. kesäkuuta 1977 Gouda – toukokuu 2013) oli alankomaalainen lentopalloilija ja lajin Euroopan mestari. Visser on Alankomaiden kaikki lajit mukaan lukien eniten maaotteluita (514) pelannut pelaaja. Hän kuului Alankomaiden Atlantan kesäolympialaisissa 1996 viidenneksi sijoittuneeseen joukkueeseen. Hän voitti maajoukkueessa Euroopan mestaruuden vuonna 1995 ja EM-hopeaa vuonna 2009. Seuratasolla Visser voitti muun muassa mestareiden liigan vuonna 2004 ja CEV-cupin vuonna 2001.http://www.sports- reference.com/olympics/athletes/vi/ingrid-visser-1.html Visser ja hänen elämänkumppaninsa Lodewijk Severein katosivat Espanjassa toukokuussa 2013. Heidät oli nähty elossa viimeisen kerran 13. toukokuuta, ja 27. toukokuuta heidän ilmoitettiin löytyneen surmattuina.http://www.newsday.com/news/world/ingrid-visser-dutch-volleyball- star-and-partner-lodewijk-severein-found-dead-in-spain-officials-say-1.5348608 Tapauksen tutkinta on kesken.http://www.iltalehti.fi/urheilu/2013052817074168_ur.shtmlhttp://www.iltalehti.fi/urheilu/2013052917079505_ur.shtmlhttp://www.hs.fi/urheilu/Hollannin+lentopallon+enn%C3%A4tysnainen+l%C3%B6ytyi+surmattuna+Espanjasta/a1369704330280 == Lähteet == * Ingrid Visser Bio, Stats and Results Olympics at Sports- Reference.com === Viitteet === Luokka:Alankomaalaiset lentopalloilijat Luokka:Vuonna 1977 syntyneet Luokka:Vuonna 2013 kuolleet
Timo Raussi

Timo Asser Raussi (s. 5. syyskuuta 1936 Sippola) on entinen suomalainen pesäpalloilija ja pelinjohtaja. Timo Raussi aloitti pelaamisen Pesäpallon mestaruussarjassa Myllykosken Kilpa-Veikoissa kaudella 1953 ja liittyi 1960 Kouvolan Pallonlyöjiin, jossa saavutti SM-hopeaa heti ensimmäisellä kaudellaan ja Suomen-mestaruuden kaudella 1966. Heti tämän jälkeen Raussi siirtyi KPL:n pelinjohtajaksi saavuttaen SM:n 1967, 1968, 1969 ja 1976. Itä–Länsi-ottelussa Raussi pelasi vuosina 1961 ja 1965 ja Liitto–Lehdistö-ottelussa 1960 ja 1965. == Saavutukset == === Pelaajana === * 1 SM-kulta: 1966 * 1 SM-hopea: 1960 * 2 Itä-Länsi-ottelua: 1961, 1965 === Pelinjohtajana === * 4 SM-kultaa: 1967, 1968, 1969, 1976 * 1 SM-pronssia: 1977<ref name="PJ-mitalit /> ==Lähteet== * Pelaajakortit * * KPL:n pelinjohtajat === Viitteet === Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1936 syntyneet Luokka:Elävät henkilöt
Marc Tardif

Marc Tardif (s. 12. kesäkuuta 1949 Granby, Quebec) on kanadalainen entinen ammattilaisjääkiekkoilija, pelipaikaltaan vasen laitahyökkääjä. == Ura == Tardif pelasi juniorina muun muassa Thetford Mines Canadiensissa QJHL:ssä (1966–1967) ja Montreal Junior Canadiensissa OHA:ssa (1967–1969). Hän oli voittamassa vuonna 1969 Memorial Cupia ja valittiin samana vuonna OHA:n ensimmäiseen tähdistökentälliseen. Tardif aloitti ammattilaisuransa NHL-seura Montreal Canadiensissa, joka varasi hänet ensimmäisen kierroksen toisena pelaajana varaustilaisuudessa 1969. Hän pelasi Canadiensissa neljä kautta, joista ensimmäisellä vietti osan kaudesta myös farmijoukkue Montreal Voyageursissa AHL:ssä. Tardif oli voittamassa Canadiensissa Stanley Cupia kausina 1970–1971 ja 1972–1973. Vuonna 1973 Tardif siirtyi WHA-seura Los Angeles Sharksiin, joka tarjosi hänelle huomattavasti parempaa palkkaa kuin hän oli Montrealissa saanut. Kauden 1974–1975 hän aloitti Michigan Stagsissa Sharksin muutettua toiselle paikkakunnalle, mutta siirtyi kesken kauden pelaajakaupassa Quebec Nordiquesiin. Pelatessaan Nordiquesissa Tardif sai kahdesti WHA:n parhaan pistemiehen palkinnon Bill Hunter Trophyn, kausina 1975–1976 ja 1977–1978, joina palkittiin myös sarjan arvokkaimman pelaajan palkinnolla Gordie Howe Trophylla. Hän oli noina kausina myös WHA:n maali- ja syöttöpörssin voittaja. Kaudella 1976–1977 hän oli voittamassa Avco Cupia ensimmäisenä vuonnaan joukkueensa kapteenina. Tardif valittiin neljästi WHA:n tähdistökentällisiin, kausina 1975–1976, 1976–1977 ja 1977–1978 ensimmäiseen ja kaudella 1974–1975 toiseen, ja hän pelasi kuudesti sarjan tähdistöottelussa. WHA lopetti toimintansa vuonna 1979, jonka jälkeen Tardif jatkoi uraansa NHL:ssä. Hän edusti yhä Quebec Nordiquesia ja jatkoi joukkueen kapteenina kauteen 1980–1981 asti. Kaudella 1981–1982 hän pelasi ensimmäisen ja ainoan kerran urallaan NHL:n tähdistöottelussa ja hän lopetti uransa kauden 1982–1983 jälkeen. Tardif pelasi NHL:ssä 517 runkosarja- ja 62 pudotuspeliottelua ja WHA:ssa 446 runkosarja- ja 44 pudotuspeliottelua. Hän teki NHL:ssä 401 tehopistettä runkosarjassa, 194 maalia ja 207 syöttöpistettä, ja 28 pudotuspeleissä, 13 maalia ja 15 syöttöpistettä. WHA:ssa hän teki 666 tehopistettä runkosarjassa, 316 maalia ja 350 syöttöpistettä, ja 59 pudotuspeleissä, 27 maalia ja 32 syöttöpistettä. Tardif on eniten maaleja WHA:n historiassa (1972–1979) tehnyt pelaaja. Quebec Nordiques jäädytti hänen pelinumeronsa (8) vuonna 1983. Tardif kuului Kanadan joukkueeseen Summit Seriesissä 1974. Jääkiekkouransa jälkeen Tardif on työskennellyt autokauppiaana Quebecissä. == Lähteet == == Aiheesta muualla == * Luokka:Kanadalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1949 syntyneet Luokka:Elävät henkilöt
Lisämunuaiskuoren kasvaimet

thumb|Lisämunuaiskuoren karsinooma Lisämunuaiskuoren kasvaimet aiheuttavat lisämunuaiskuoren liikatoimintaa. Ne ovat syynä moniin hyperadrenalismiin liittyviin sairauksiin. Ne ovat usein funktionaalisia, jolloin ne vaikuttavat elimistön hormonitasapainoon. Yleisimmin lisämunuaiskuoren benignit eli hyvänlaatuiset adenoomat vaikuttavat aldosteronin eritykseen zona glomerulosasta, kun taas malignit eli pahanlaatuiset karsinoomat vaikuttavat androgeenien tuotantoon zona reticulariksessa. Oireet liittyvät näiden hormonien liialliseen tuotantoon. Kaikki lisämunuaiskuoren kasvaimet eivät kuitenkaan ole funktionaalisia, eli ne eivät vaikuta minkään lisämunuaiskuoren tuottaman hormonin määrään. Kasvaimen funktionaalisuus voidaan todeta laboratoriotestein mittaamalla tietyn hormonin ja sen metaboliittien konsentraatio verestä. ==Kasvainten tyypit== ===Lisämunuaiskuoren adenoomat=== Suurin osa lisämunuaiskuoren adenoomista ei vaikuta lisämunuaiskuoren hormonituotantoon, eli ne ovat niin sanotusti hiljaisia. Tämän vuoksi niitä ei välttämättä diagnosoida potilailla, vaan ne löytyvät kuoleman jälkeen tehtävässä ruumiinavauksessa ns. sattumalöydöksinä. Makroskooppisesti lisämunuaiskuoren adenoomat ovat keltaisia tai kelta-ruskeita, mikä johtuu kasvainsolukon rasvoittumisesta. Yleensä ne ovat läpimitaltaan noin 1–2 senttimetriä. Mikroskooppisesti ne muodostuvat solukosta, joka on lähellä normaalia lisämunuaiskuoren solukkoa. Tumat ovat pieniä, mutta jonkin verran pleomorfismiakin voidaan nähdä. Solut voivat on eosinofiilisiä ja vakuolisoituneita riippuen lipidisisällöstä. Mitoottista aktiivisuutta nähdään harvoin. ===Lisämunuaiskuoren karsinoomat=== Lisämunuaiskuoren karsinoomia tavataan kaiken ikäisillä potilailla. Kaksi harvinaista sairautta, Li- Fraumenin oireyhtymä ja Beck-with-Wiedemannin oireyhtymä, voivat aiheuttaa karsinooman. Useimmiten ne ovat makroskooppisesti suurehkoja ja invasiivisia. Ne sisältävät nekroroosia ja kystisiä muutoksia. Verestys on yleistä. Mikroskooppisesti solukko voi olla hyvin erilaistunutta, kuten adenoomissa, mutta solut voivat olla myös hyvinkin häiriintyneitä, pleomorfisia ja huonosti erotettavissa lisämunuaiskuoren etäpesäkkeistä. Niillä on korkea taipumus invasoida lisämunuaislaskimoon, alaonttolaskimoon ja imuteihin. Etäpesäkkeitä esiintyy useimmiten läheisissä imusolmukkeissa ja keuhkoissa. == Katso myös == *Li-Fraumenin oireyhtymä *Cushingin oireyhtymä *Adrenogenitaalinen oireyhtymä == Lähteet == * == Aiheesta muualla == * TherapiaFennica - Lisämunuaisen sairaudet Luokka:Umpierityssairaudet
Joyce Tafatatha

Joyce Tafatatha (s. 18. huhtikuuta 1998 Blantyre) on malawilainen uimari. Hän kilpaili vuoden 2012 kesäolympialaisissa Lontoossa ja jäi naisten 50 metrin vapaauinnissa 47. sijalle.Joyce Tafatatha Bio, Stats, and Results | Olympics at Sports-Reference.com Tafatathasta tuli näin nuorin Malawia koskaan olympialaisissa edustanut urheilija.Malawi | Olympics at Sports-Reference.com == Lähteet == Luokka:Malawilaiset uimarit Luokka:Vuonna 1998 syntyneet Luokka:Elävät henkilöt
Ramli Ahmad

Ramli Ahmad (12. lokakuuta 1956 Labuan – 16. marraskuuta 2002 Labuan) oli malesialainen pikajuoksija. Hän kilpaili vuoden 1976 kesäolympialaisissa Montrealissa, mutta putosi sekä miesten 100 että 200 metrin juoksussa ensimmäisellä kierroksella.Ramli Ahmad Bio, Stats, and Results | Olympics at Sports-Reference.com Ahmad teki 1970-luvulla 200 metrin juoksussa uuden Malesian-ennätyksen (aika: 20,7), jota hän piti edelleen hallussaan kuollessaan 47-vuotiaana aivoverenkiertohäiriöön. Hän oli saanut sairaskohtauksen ollessaan lenkkeilemässä. Urheilu-uransa jälkeen Ahmad oli tehnyt työtä Malaysia Airlinesille. == Lähteet == Luokka:Malesialaiset pikajuoksijat Luokka:Vuonna 1956 syntyneet Luokka:Vuonna 2002 kuolleet
Parman kartusiaaniluostari

Parman kartusiaaniluostari () on Stendhalin vuonna 1839 julkaistu romaani. Se sijoittuu pääosin Parman herttuakunnan hoviin, ja sen päähenkilö on nuori aristokraatti Fabrice del Dongo. Romaani kirjoitettiin lyhyessä ajassa, mikä näkyy osittain kerronnassa. Parman kartusiaaniluostarin maine kohosi kuitenkin nopeasti, ja sen ensimmäinen ihailija oli ranskalainen kirjailija Honoré de Balzac. == Juoni == Romaani sijoittuu pääosin Parman herttuakunnan hoviin 1800-luvun alkuosiin. Sen päähenkilö on nuori aristokraatti ja Napoleonin ihailija Fabrice del Dongo. Hän osallistuu Waterloon taisteluun ja palaa sitten Parmaan, missä liittyy kirkkoon maallisten etujen takia. Tarinan aikana Dongo tappaa kilpailijansa, siittää lapsen ja vetäytyy lopulta kartusiaaniluostariin, missä kuolee. == Kirjoittaminen == Parman kartusiaaniluostari kirjoitettiin hyvin lyhyessä ajassa. Stendhal ilmoitti 4. marraskuuta 1838, ettei häntä saisi häiritä missään olosuhteissa, ja aloitti romaanin sanelemisen. Käsikirjoitus valmistui seitsemässä viikossa, ja se oli valmis tapaninpäivänä. Kirja valmistui lyhyessä ajassa, mikä näkyy osittain sen eloisuutena mutta paikoin myös sen kerronnan epäyhtenäisyydessä. Vaikka romaani kirjoitettiinkin lyhyessä ajassa, sen idea ehti pyöriä Stendhalin ajatuksissa jo pitkään. Esimerkiksi hänen Roomassa kirjoittamansa päiväkirjamerkintänsä ovat täynnä Italian renessanssiaatelisten monimutkaista historiaa. Lisäksi romaanin piirteissä on yhtäläisyyksiä Alessandro Farnesen (josta tuli myöhemmin paavi Paavali III) kronikasta, johon Stendhal tutustui Italian-matkojensa aikana. == Arvostus == Parman kartusiaaniluostaria pidettiin heti sen valmistumisen jälkeen mestariteoksena. Noin vuosi romaanin valmistumisen jälkeen kirjailija Honoré de Balzac ylisti sitä pitkässä arvostelussaan, jonka ansiosta romaani sai välittömästi mainetta. Myöhemmin sitä ovat kehuneet muun muassa kirjailijat Henry James ja André Gide. James kirjoitti The Nationissa vuonna 1874 julkaistussa artikkelissa, että Parman kartusiaaniluostari on parhaimpien romaanien joukossa. Gide puolestaan arvioi 1800-luvun vaihteessa, että se oli merkittävin ranskalainen romaani. == Lähteet == == Aiheesta muualla == * Parman kartusiaaniluostari Archive.orgissa * Romaani Gutenberg-projektin sivuilla Luokka:Ranskalaiset romaanit Luokka:Vuoden 1839 kirjat
Harry Nkopeka

Harry Nkopeka (s. 12. lokakuuta 1948) on malawilainen entinen pikajuoksija. Hän kilpaili vuoden 1972 kesäolympialaisissa Münchenissä, mutta putosi sekä miesten 800 että 1500 metrin juoksussa ensimmäisellä kierroksella. Hänen henkilökohtaiset ennätysaikansa ovat 800 metrissä 1:52.78 (1973) ja 1500 metrissä 3:54.14 (1973).Harry Nkopeka Bio, Stats, and Results | Olympics at Sports-Reference.com == Lähteet == Luokka:Malawilaiset pikajuoksijat Luokka:Vuonna 1948 syntyneet Luokka:Elävät henkilöt
Knut Holmann

Knut Holmann (s. 31. heinäkuuta 1968 Oslo) entinen on norjalainen meloja, kolminkertainen olympiavoittaja ja nelinkertainen maailmanmestari.Knut Holmann Bio, Stats, and Results, Olympics at Sports-Reference.com == Olympiamenestys == Holmann osallistui vuoden 1988 kesäolympialaisissa Soulissa 1 000 metrin kajakkinelikkoon. Vuoden 1992 kesäolympialaisissa Barcelonassa hän sai pronssia 500 metrin ja hopeaa 1 000 metrin kajakkiyksikössä. Atlantan kesäolympialaisissa 1996 hän sai hopeaa 500 metrin ja voitti kultaa 1 000 metrin kajakkiyksikössä. Vuoden 2000 kesäolympialaisissa Sydneyssä Holmann voitti kultamitalit sekä 500 metrin että 1 000 metrin kajakkiyksikössä. == Menestys muissa kisoissa == Ratamelonnan maailmanmestaruuskilpailuissa Holmann voitti vuosina 1990–1999 sekä kultaisia että pronssisia mitaleita neljä kumpaakin ja lisäksi viisi hopeamitalia. == Lähteet == Luokka:Norjalaiset melojat Luokka:Norjalaiset olympiavoittajat Luokka:Vuonna 1968 syntyneet Luokka:Elävät henkilöt
Helene Engelmann

Helene Engelmann (Jaroschka; 9. helmikuuta 1898 Wien – 1. elokuuta 1985 Helsinki) oli itävaltalainen taitoluistelija, olympiavoittaja ja kolminkertainen maailmanmestari.Helene Engelmann Bio, Stats, and Results | Olympics at Sports-Reference.com Engelmann voitti pariluistelussa kultaa vuoden 1924 talviolympialaisissa Chamonix'ssa. Taitoluistelun maailmanmestaruuskilpailuissa hän voitti pariluistelussa kolmesti kultaa (1913, 1922, 1924) ja sai lisäksi yhden hopeamitalin (1914). Engelmann oli taitoluistelija Herma Planck-Szabon serkku ja taitoluistelija, uimari Karl Schäferin käly. Engelmannin isä Eduard Engelmann oli myös taitoluistelija, ja hänen veljensä Eduard Engelmann nuorempi oli moottoriveneilijä. == Lähteet == Luokka:Itävaltalaiset taitoluistelijat Luokka:Itävaltalaiset olympiavoittajat Luokka:Vuonna 1898 syntyneet Luokka:Vuonna 1985 kuolleet
John Sørensen

John Rungsted Sørensen (s. 5. lokakuuta 1934 Kööpenhamina) on tanskalainen meloja ja olympiamitalisti. Hän kilpaili vuoden 1964 kesäolympialaisissa Tokiossa, jossa hän sai pronssia 1 000 metrin kanadalaiskaksikossa. == Lähteet == Luokka:Tanskalaiset melojat Luokka:Tanskalaiset olympiamitalistit Luokka:Vuonna 1934 syntyneet Luokka:Elävät henkilöt
Ennakkoratkaisu (EU)

Ennakkoratkaisu on Euroopan unionin tuomioistuimen jäsenvaltion tuomioistuimen pyynnöstä antama ratkaisu Euroopan unionin oikeuden oikeasta tulkinnasta. EU:n tuomioistuimen antama ennakkoratkaisu sitoo kansallista tuomioistuinta. Ennakkoratkaisua tulee noudattaa ratkaistaessa asia, jossa ennakkoratkaisua on pyydetty. Ylimmillä tuomioistuimilla on velvollisuus pyytää ennakkoratkaisua tapauksissa, joissa EU-oikeuden sisältö on epäselvä, eikä aikaisempaa EU:n tuomioistuimen ratkaisua asiasta ole. Alemmat tuomioistuimet voivat pyytää ennakkoratkaisua, mutta niillä ei ole siihen velvollisuutta. ==Lähteet== Luokka:Euroopan unionin tuomioistuin
Friedhelm Wentzke

Friedhelm Wentzke (s. 13. syyskuuta 1935 Castrop-Rauxel, Nordrhein-Westfalen) on saksalainen entinen meloja ja olympiavoittaja. Hän voitti vuoden 1960 kesäolympialaisissa Roomassa kultaa 4 × 500 metrin kajakkiviestissä. Lisäksi hän sai vuoden 1964 kesäolympialaisissa Tokiossa hopeaa 1 000 metrin kajakkinelikossa.Friedhelm Wentzke Bio, Stats, and Results | Olympics at Sports-Reference.com == Lähteet == Luokka:Saksalaiset melojat Luokka:Saksalaiset olympiavoittajat Luokka:Vuonna 1935 syntyneet Luokka:Elävät henkilöt
I Should Have Known Better

”I Should Have Known Better” on The Beatlesin kappale vuodelta 1964, ja se sisältyy yhtyeen samanvuotiselle menestysalbumille A Hard Day’s Night. Kappaleen on kirjoittanut yhtyeen kitaristi John Lennon. ”I Should Have Known Better” nauhoitettiin Abbey Roadin studiolla samana päivänä kuin Paul McCartneyn tekemä ”And I Love Her”. Näistä kappaleista Lennonin ”I Should Have Known Better” on nopeampitempoinen ja vauhdikkaampi pop rock -kappale, kun taas ”And I Love Her” on rauhallisempi balladi. The Esquires levytti kappaleen suomeksi nimellä ”Kunpa tuntisin sinut paremmin” vuonna 1964. == Muusikot == * John Lennon – laulu, akustinen kitara * Paul McCartney – bassokitara * George Harrison – sähkökitara, akustinen kitara * Ringo Starr – rummut * George Martin – tuottaja == Lähteet == * The Beatles, "Cant buy me love" Luokka:The Beatlesin kappaleet Luokka:Vuoden 1964 kappaleet
Odiya Silweya

Odiya Silweya (s. 1. tammikuuta 1959) on malawilainen entinen pikajuoksija. Hän kilpaili vuoden 1984 kesäolympialaisissa Los Angelesissa, mutta putosi sekä miesten 100 että 200 metrin juoksussa ensimmäisellä kierroksella. Vuoden 1988 kesäolympialaisissa Soulissa hän osallistui 200 ja 400 metrin juoksukilpailuihin, mutta putosi jälleen molemmissa ensimmäisellä kierroksella.Odiya Silweya Bio, Stats, and Results | Olympics at Sports-Reference.com Silweyan henkilökohtaiset ennätykset ovat 100 metrissä 10,7 (1983), 200 metrissä 21,2 (1987) ja 400 metrissä 49,45 (1986). == Lähteet == Luokka:Malawilaiset pikajuoksijat Luokka:Vuonna 1959 syntyneet Luokka:Elävät henkilöt
Niobiumnitridi

Niobiumnitridi (NbN) on epäorgaaninen yhdiste ja niobiumin nitridi. ==Rakenne ja ominaisuudet== Niobiumnitridi on epästoikiometrinen välisijayhdiste. Niobiumnitridillä on kaksi faasia: alkeiskopiltaan heksagonaalinen β-niobiumnitridi, jonka koostumus on NbN0,4-NbN0,5 ja yli 1 230 °C:n lämpötilassa stabiili alkeiskopiltaan pintakeskeinen kuutiollinen δ-NbN, jonka koostumus on NbN0,88-NbN0,98. Niobiumnitridi ei liukene happoihin, mutta voimakkaasti emäksiset liuokset liuottavat sitä, jolloin vapautuu ammoniakkia. Niobiumnitridi on suhteellisen kovaa ja sen kovuus Mohsin asteikolla on 8.James E. Schlewitz :Niobium and Compounds, Kirk-Othmer Encyclopedia of Chemical Technology, John Wiley & Sons, New York, 2009. Viitattu 30.05.2013Joachim Eckert: Niobium and Niobium Compounds, Ullmann's Encyclopedia of Industrial Chemistry, John Wiley & Sons, New York, 2011. Viitattu 30.05.2013 Niobiumnitridin kriittinen lämpötila on 16 K ja tämän lämpötilan alapuolella se on suprajohde. ==Valmistus ja käyttö== Niobiumnitridiä valmistetaan kuumentamalla niobiummetallia 700–1 100 °C:n lämpötilaan tai niobiumpentoksidia 1 250 °C:n lämpötilaan typen tai ammoniakin läsnä ollessa. Toinen tapa valmistaa yhdistettä on kemiallisella kaasufaasipinnoituksella käyttäen lähtöaineina niobiumpentakloridia, vetyä ja typpeä. Niobiumnitridiä käytetään infrapunailmaisimien detektoreissa. ==Lähteet== Luokka:Niobiumyhdisteet Luokka:Nitridit
George Mambosasa

George Mambosasa (s. 31. tammikuuta 1964) on malawilainen entinen kestävyysjuoksija. Vuoden 1984 kesäolympialaisissa Los Angelesissa hän putosi miesten 5 000 metrin juoksussa ensimmäisellä kierroksella ja jäi maratonissa 74. sijalle. Vuoden 1988 kesäolympialaisissa Soulissa Mambosasa putosi 5 000 metrin juoksussa jälleen ensimmäisellä kierroksella ja aloitti lisäksi maratonin.George Mambosasa Bio, Stats, and Results | Olympics at Sports-Reference.com Mambosasa toimi Soulin kesäolympialaisissa maansa lipunkantajana.Malawi | Olympics at Sports-Reference.com Hänen henkilökohtaiset ennätyksensä ovat 5 000 metrin juoksussa 14:14.01 (1986) ja maratonissa 2-23:06 (1984). == Lähteet == Luokka:Malawilaiset kestävyysjuoksijat Luokka:Vuonna 1964 syntyneet Luokka:Elävät henkilöt
Matthews Kambale

Matthews Kambale (s. 27. joulukuuta 1952) on malawilainen uransa lopettanut kestävyysjuoksija. Hän jäi vuoden 1972 kesäolympialaisissa Münchenissä 56. sijalle miesten maratonissa. Los Angelesin kesäolympialaisissa 1984 hän putosi 10 000 metrin juoksussa alkuerissä. Maratonilla hän keskeytti.Matthews Kambale Bio, Stats, and Results | Olympics at Sports-Reference.com Kambalen henkilökohtaiset ennätykset ovat 10 000 metrin juoksussa 30.47,73 (1984) ja maratonilla 2.25.37 (1984). == Lähteet == Luokka:Malawilaiset kestävyysjuoksijat Luokka:Vuonna 1952 syntyneet Luokka:Elävät henkilöt